માનવમિત્ર, ગાંધીનગર : દેશમાં મોંઘવારીથી લઇને પેટ્રોલ, ડીઝલનાં ભાવો ભડકે બળી રહ્યા છે અને ગૃહિણીઓનાં બજેટથી લઇને ગેસનાં બાટલામાં પણ કમ્મરતોડ ભાવ વધારા સામે કોંગ્રેસ દ્વારા આખા દેશમાં વિરોધ પ્રદર્શન જરા જમકથી ચાલુ રહ્યુ છે. ત્યારે આ વિરોધ પ્રદર્શનમાં મહિલાઓ, પુરુષો અને કોંગ્રેસનાં કાર્યકરો પણ સ્વયંભૂ જોડાયા છે. આવનારો સમય મોંઘાવારી, પેટ્રોલ, ડીઝલનો ભાવ વધારો મુખ્ય મુદ્દાઓ સાથે કોંગ્રેસ મેદાનમાં જબરજસ્ત રીતે ઉતરશે, કારણ કે – 2014માં કોંગ્રેસની સરકાર હતી ત્યારે જે ગેસનાં બાટલા, પેટ્રોલ, ડીઝલનાં જે ભાવ હતા, તેના કરતા પણ સરકાર દ્વારા પેટ્રોલ, ડીઝલ ઉપર વારંવાર ઉંચા ટેક્સ નાંખીને ભાવ ઘટતા હોવા છતા પ્રજાને આનો ક્યારેય લાભ મળતો નથી, જીએસટી જેવા ટેક્સ નાંખીને સરકાર દ્વારા કરોડોની તિજોરીઓ ભરાઇ રહી છે, ત્યારે જીએસટીમાં પેટ્રોલ, ડીઝલને કેમ લાવવામાં નથી આવતા? તેવો પ્રશ્ન દેશમાં ઉઠી રહ્યો છે.